CELEX: 32020R1481
Language: da
Date: 2020-10-14 00:00:00
Title: Rådets gennemførelsesforordning (EU) 2020/1481 af 14. oktober 2020 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen

15.10.2020   
               
               
                  DA
               
               
                  Den Europæiske Unions Tidende
               
               
                  L 341/7
               
            
         RÅDETS GENNEMFØRELSESFORORDNING (EU) 2020/1481
         af 14. oktober 2020
         om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (1), særlig artikel 21, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 18. januar 2016 vedtog Rådet forordning (EU) 2016/44.
                  
               
                     (2)
                  
                  
                     Den 12. maj 2020 udsendte Unionens højtstående repræsentant for udenrigsanliggender og sikkerhedspolitik en erklæring på Unionens vegne, hvoraf det fremgår, at Unionen fortsat er fast besluttet på at sørge for, at FN's våbenembargo i Libyen overholdes fuldt ud. Det understreges også, at der må gøres alt for at sikre fuldstændig og effektiv gennemførelse af de relevante resolutioner fra FN's Sikkerhedsråd, også via land- og luftgrænserne til Libyen.
                  
               
                     (3)
                  
                  
                     Den 21. september 2020 vedtog Rådet gennemførelsesforordning (EU) 2020/1309 (2), som udpegede tre enheder, der er involveret i overtrædelser af FN's våbenembargo.
                  
               
                     (4)
                  
                  
                     Rådet er fortsat alvorligt bekymret over situationen i Libyen og navnlig over handlinger, som truer freden, sikkerheden og stabiliteten i Libyen, herunder overtrædelser af FN's våbenembargo.
                  
               
                     (5)
                  
                  
                     I denne forbindelse bør én person, der er involveret i sådanne handlinger, føjes til listen over fysiske og juridiske personer, enheder eller organer, der er underlagt af restriktive foranstaltninger, jf. bilag III til forordning (EU) 2016/44.
                  
               
                     (6)
                  
                  
                     Bilag III til forordning (EU) 2016/44 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            Bilag III til forordning (EU) 2016/44 ændres som angivet i bilaget til nærværende forordning.
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. oktober 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  EUT L 12 af 19.1.2016, s. 1.
         
            (2)  Rådets gennemførelsesforordning (EU) 2020/1309 af 21. september 2020 om gennemførelse af artikel 21, stk. 2, i forordning (EU) 2016/44 om restriktive foranstaltninger på baggrund af situationen i Libyen (EUT L 305 I af 21.9.2020, s. 1).
      
      
         
            BILAG
            I bilag III til forordning (EU) 2016/44 tilføjes følgende under overskriften "A. Personer":
            
               
                            
                        
                        
                           Navn
                        
                        
                           Identificerende oplysninger
                        
                        
                           Begrundelse
                        
                        
                           Dato for opførelse
                        
                     
                           "22.
                        
                        
                           Yevgeniy Viktorovich PRIGOZHIN
                           (Евгений Викторович Пригожин)
                        
                        
                           Født: den 1. juni 1961
                           Fødested: Leningrad (St. Petersburg)
                           Nationalitet: russisk
                           Køn: mand
                        
                        
                           Yevgeniy Viktorovich Prigozhin er en russisk forretningsmand med tætte forbindelser, herunder finansielle, til den private militære virksomhed Wagner Group.
                           På denne måde er Prigozhin engageret i og yder støtte til Wagner Groups aktiviteter i Libyen, som truer landets fred, stabilitet og sikkerhed.
                           Wagner Group er navnlig involveret i adskillige og gentagne overtrædelser af den våbenembargo i Libyen, der er fastsat i UNSCR 1970 (2011) og gennemført ved artikel 1 i afgørelse (FUSP) 2015/1333, herunder levering af våben og deployering af lejesoldater i Libyen til støtte for den nationale libyske hær. Wagner Group har deltaget i adskillige militære operationer mod den FN-godkendte nationale samlingsregering og har bidraget til at skade stabiliteten i Libyen og underminere en fredelig proces."
                        
                        
                           15.10.2020